1704 is Straubing vo de Östareichern bsetzt (Spanischer Erbfolgekriag). Aufgrund vo am Gelübde zua Abwehrung da Kriagsgefahr is 1709 de sogenannte Dreifaltigkeitssäule aufgstellt worn. Aa 1742 und 1743 übasteht de Ståd Belagerungen duach östareichische Truppen. De daraus resultierende Wirtschaftskrise gipfelt im Bankrott da Ståd und dem groaßen Stådbrand vo 1780, der weite Teile da nördli vom Stådplatz glengan Quartiere in Schutt und Asche legt. In de Zeit foit aa des Wirken vom Buidhaua und Stukkateur Mathias Obermayr, der vei Hausfassaden und vei Kiran in Ståd und Umkreis an letzten unverwechselbaren Rokokoglanz valeiht. Nåch da Säkularisation valiert Straubing weitgehend sei politische Bedeitung ois Regierungs- und Vawoitungssitz - de Stellung ois wichtigster Markt- und Handelsplatz im Gäuboon zwischn Rengschburg und Passau is aba weidgehend erhoitn bliem. Anlässlich am Bsuach vom bayerischen Thronfolgerpaar 1812 san des Gäubodenvolksfest ins Lem gruafa und de zwoa Teile vom Stådplatz in Ludwigsplatz und Theresienplatz umbenannt worn. Weiterne Umbenennungen vo Straßn und Plätz da Ståd erfoing im Dritten Reich (z. B. Groaßdeutschlandplatz, Freiherr-von-Epp-Straße), allerdings san de nåch'em Zwoaten Weltkriag wieda rückgängig gmacht worn.